open-index/open-wikipedia-markdown huggingface dataset:
মায়াপুর

**মায়াপুর ** (পূর্বে যাহা শ্রীমহাপ্রভুর দ্বারা দণ্ডিত এবং শরণাপন্নিত চাঁন্দকাজীর কবর স্থলীর কারণে ***মিয়াপুর*** নামে পরিচিত ছিল) পশ্চিমবঙ্গের নদিয়া জনপদে অবস্থিত একটি ইস্কন দ্বারা নবনির্মিত নগরী যা ইস্কনের প্রমুখ কার্যালয়  ও পশ্চিমবঙ্গের একটি নবীন অন্যতম পর্যটন কেন্দ্র৷ মায়াপুর ভাগীরথী নদীর পূর্বপাশে অবস্থিত। নবীন মায়াপুরের কাছেই জলঙ্গী নদী ভাগীরথী নদীতে মিশেছে।

## নামব্যুৎপত্তি
মায়াপুরের প্রাচীন নাম *মিয়াপুর* (Miyapur) ছিল। মুসলিম অধ্যুষিত এই স্থানটি বিশেষত চাঁন্দকাজ়ীর মজ়ার(কবর) স্থলী এবং মুসলিম ইসলাম অনুগামী মৎস্যজীবী দের বসতির জন্য পরিচিত ছিল। *মিঞাপুর* নামটির উল্লেখ বিভিন্ন আধিকারিক সরকারি মানচিত্র এবং জরিপের প্রতিবেদনে পাওয়া যায়। নদিয়া কালেক্টরির জরিপি নকশায়(১৮৪০ খ্রি.), ১৮৫৪ খ্রিস্টাব্দের রেভিনিউ সার্ভে মানচিত্রে, ১৮৮৬ খ্রিস্টাব্দের *Village Directory of Nadia* (পোষ্টমাষ্টার জেনারেল কর্তৃক মুদ্রিত)-এ, ১৯২০ ও ১৯২৯ খ্রিস্টাব্দের সার্ভিয়ার জেনারেল রাইডারের মানচিত্রে স্থানটিকে মিয়াপুর হিসেবে উল্লেখ করা হয়েছে। পরবর্তীকালে বিংশ শতাব্দীতে ভক্তিবিনোদ ঠাকুর এবং পরবর্তীতে ইস্কোন দ্বারা এই স্থান কে *মায়াপুর* নামে প্রচারিত করা হয়। দুই স্থানের নাম একরুপতার পরিণাম স্বরুপ শ্রীমন্মহাপ্রভু চৈতন্যদেব এর মুল জন্মস্থালী শ্রীনবদ্বীপ ধাম অতর্গত প্রাচীন মায়াপুর নামক স্থল এবং নবনির্মিত মায়াপুর(প্রাচীন মিয়াপুর)এর মধ্যে বিভ্রান্তির সৃষ্টি হয়। বহু ইস্কন অনুগামী যেহেতু নবীন মায়াপুর কে শ্রীনবদ্বীপ ধাম অতর্গত প্রাচীন মায়াপুর(মহাপ্রভু)জন্মস্থান একটাই এমন ভ্রম হয় কিন্তু মুল স্থানীয় বাসীন্দারা এবং পরম্পরাগত শ্রীচৈতন্য অনুগামী গণ শ্রীনবদ্বীপ ধাম অন্তর্গত প্রাচীন মায়াপুরকেই শ্রীমন্মহাপ্রভুর জন্মস্থান হিসেবে গণ্য করে ।

## ইসকন মন্দির
এখানে ইসকন (আন্তর্জাতিক কৃষ্ণভাবনামৃত সংঘ) প্রতিষ্ঠিত এবং নির্মাণাধীন চন্দ্রোদয় মন্দির আছে। এই মন্দিরের অধিকাংশ সেবক পাশ্চাত্যদেশ হয়তে আগত, যারা ইউরোপ ও আমেরিকার নানা দেশ থেকে এসে সনাতন ধর্ম গ্রহণ করেছেন

## পরিবহন
মায়াপুর কলকাতার সাথে সড়কপথে যুক্ত। নিকটবর্তী রেলস্টেশন গঙ্গার অপর পাড়ে শ্রীনবদ্বীপ ধাম রেলওয়ে স্টেশন। এছাড়া কলকাতার শিয়ালদহ রেলওয়ে স্টেশন থেকে ট্রেনে কৃষ্ণনগর এসে সেখান থেকে বাসে মায়াপুর পৌঁছনো যায়।
মায়াপুরের প্রধান উৎসবগুলি হল চন্দনযাত্রা, স্নানযাত্রা,রথযাত্রা, ঝুলনযাত্রা, জন্মাষ্টমী, রাধাষ্টমী, রাসযাত্রা, শ্রীল প্রভুপাদের ব‍্যাসপূজা, দোলযাত্রা প্রভৃতি।

১৩০৬৩/হাওড়া - বালুরঘাট এক্সপ্রেস সকাল ৯:৩৭ এ সোম থেকে শুক্র নবদ্বীপ পৌঁছায়।

## তথ্যসূত্র

## বহিঃসংযোগ

বিষয়শ্রেণী:নদিয়া জেলার দর্শনীয় স্থান
বিষয়শ্রেণী:নদিয়া জেলার শহর ও নগর
বিষয়শ্রেণী:হিন্দু পবিত্র শহর
বিষয়শ্রেণী:আন্তর্জাতিক কৃষ্ণভাবনামৃত সংঘ
বিষয়শ্রেণী:বৈষ্ণব সম্প্রদায়
বিনোদ ধাম

**বিনোদ ধাম** (মারাঠি ভাষায়: विनोद धाम) (জন্ম: ১৯৫০, পুনে, মহারাষ্ট্র, ভারত) একজন ঝুঁকিগ্রহণকারী পুঁজিপতি (venture capitalist) এবং খ্যাতিমান কম্পিউটার প্রযুক্তিবিদ।

## জন্ম ও শিক্ষাজীবন
ধাম দিল্লি প্রকৌশল কলেজ থেকে স্নাতক পর্যায়ের পড়াশোনা শেষ করেন। ১৯৭১ সালে পাস করার পর তিনি দিল্লি-ভিত্তিক অর্ধপরিবাহী কোম্পানি কন্টিনেন্টাল ডিভাইস-এ যোগ দেন। ১৯৭৫ সালে তিনি চাকরি ছেড়ে মার্কিন যুক্তরাষ্ট্রের সিনসিনাটি বিশ্ববিদ্যালয়ে তড়িৎ প্রকৌশল বিষয়ে স্নাতকোত্তর পর্যায়ে পড়াশোনা করতে চলে যান। এক সাক্ষাৎকারে তিনি বলেছেন যে আমেরিকাতে আসার সময় তার পকেটে মাত্র আট ডলার ছিল। সেখানে তিনি কঠিন অবস্থা বিজ্ঞানের উপর বিশেষায়িত গবেষণা করেন।

## কর্মজীবন
১৯৭৭ সালে মাস্টার্স ডিগ্রী অর্জনের পর তিনি ডেটন, ওহাইও-তে এনসিআর কর্পোরেশনে যোগ দেন। সেখান থেকে তিনি ইন্টেল কর্পোরেশনে চলে আসেন এবং পেন্টিয়াম চিপের উপর কাজ করা শুরু করেন। পেন্টিয়াম চিপের উদ্ভাবনে ধামের ভূমিকার জন্য তাকে **পেন্টিয়াম চিপের জনক** হিসেবে গণ্য করা হয়। এছাড়া তিনি অনুদ্বায়ী (non-volatile) ফ্ল্যাশ মেমরি চিপেরও একজন সহ-উদ্ভাবক। তিনি ইন্টেল কর্পোরেশনের ভাইস প্রেসিডেন্ট পদ পর্যন্ত উন্নীত হয়েছিলেন। ১৯৯৫ সালে তিনি ইন্টেল ছেড়ে দেন এবং অনেকগুলি স্টার্ট-আপ কোম্পানিতে যোগ দেন, যার মধ্যে ছিল নেক্সজেন। নেক্সজেন পরে এএমডি কিনে নেয়। এরপর তিনি সিলিকন স্পাইস কোম্পানিতে যোগ দেন, যা ২০০০ সালে ব্রডকম কিনে নেয়। তিনি নিউ পাথ ভেঞ্চার্স নামের একটি বিনিয়োগ কোম্পানির সহ-প্রতিষ্ঠাতা, যা নেভিস নেটওয়ার্কসের মত কোম্পানিকে তহবিল প্রদান করেছে।

## তথ্যসূত্র

## আরও দেখুন
* পেন্টিয়াম
* এএমডি কে৬

## বহিঃসংযোগ
* বিনোদ ধামের উপর দিল্লি প্রকৌশল কলেজের ওয়েবসাইটে নিবন্ধ
* Former Intel, AMD Exec Joins Telecom Startup Silicon Spice
* Video - Father of Pentium Processor on Investing in India

বিষয়শ্রেণী:১৯৫০-এ জন্ম
বিষয়শ্রেণী:মহারাষ্ট্রের প্রকৌশলী
বিষয়শ্রেণী:জীবিত ব্যক্তি
বিষয়শ্রেণী:দিল্লি টেকনোলজিকাল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় উদ্ভাবক
বিষয়শ্রেণী:মার্কিন যুক্তরাষ্ট্রে ভারতীয় অভিবাসী
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় প্রকৌশলী
বিষয়শ্রেণী:ভারতীয় উদ্যোগী পুঁজিপতি
বিষয়শ্রেণী:সিনসিনাটি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পাঞ্জাবি বংশোদ্ভূত মার্কিন ব্যক্তি
বিষয়শ্রেণী:বিজ্ঞান ও প্রকৌশলে পদ্মভূষণ প্রাপক
পলাশ সেন

**পলাশ সেন** ভারতীয় সঙ্গীত ব্যান্ড ইউফোরিয়ার প্রধান গায়ক। তিনি পেশায় চিকিৎসক। পলাশ সেন তথাকথিত "হিন্দি রক" ঘরানার সঙ্গীতের প্রথম দিকের একজন গায়ক হিসেবে পরিচিত।

## ডিস্কোগ্রাফি
* *[[ইউফোরিয়া ধুম|ধুম]]* (১৯৯৮)
* *[[ফির ধুম]]* (২০০০)

## চলচ্চিত্রতালিকা
* * [[ফিলহাল]]*
* *[[মুম্বই কাটিং]]*
* *সন্ধ্যে নামার আগে* (বাংলা)
* *[[এয়সা হে জাহান]]*

## তথ্যসূত্র

## বহিঃসংযোগ
* 

বিষয়শ্রেণী:ভারতীয় সঙ্গীতশিল্পী
বিষয়শ্রেণী:জীবিত ব্যক্তি
বিষয়শ্রেণী:১৯৬৫-এ জন্ম
বিষয়শ্রেণী:ভারতীয় রক সঙ্গীতশিল্পী
বিষয়শ্রেণী:দিল্লির সঙ্গীতশিল্পী
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:বাঙালি সঙ্গীতশিল্পী
বিষয়শ্রেণী:২০শ শতাব্দীর ভারতীয় গায়ক
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় সঙ্গীতশিল্পী-গীতরচয়িতা
বিষয়শ্রেণী:ভারতীয় নেপথ্য গায়ক
বিষয়শ্রেণী:২১শ শতাব্দীর ভারতীয় গায়ক
বিষয়শ্রেণী:ভারতীয় চিকিৎসক
আন্দ্রেই তার্কভ্‌স্কি

**আন্দ্রেই আরসেনিয়েভিচ তার্কভ্‌স্কি** () (৪ঠা এপ্রিল, ১৯৩২ – ২৯শে ডিসেম্বর, ১৯৮৬) প্রখ্যাত সোভিয়েত চলচ্চিত্র পরিচালক, লেখক এবং অপেরা পরিচালক।

তিনি সর্বকালের সেরা ১০০ জন চলচ্চিত্র পরিচালকের মধ্যে অন্যতম। সমালোচকদের কাছে ভূয়সী প্রশংসা অর্জন করেছেন। সর্বকালের অন্যতম সেরা পরিচালক ইংমার বারিমান বলেছেন, "আমার কাছে তার্কভ্‌স্কিই সেরা পরিচালক, তিনি এমন এক পরিচালক যিনি চলচ্চিত্রের নতুন ভাষা তৈরি করেছেন। এ এমন এক ভাষা যা চলচ্চিত্রের প্রকৃতির জন্য খুব উপযোগী। এই ভাষা জীবনকে প্রতিফলন এবং স্বপ্ন হিসেবে তুলে ধরে।" তার্কভ্‌স্কির করা সেরা সিনেমাগুলো হচ্ছে, আন্দ্রে রুবলেভ, সোলিয়ারিস এবং স্টকার।

পরিচালনার পাশাপাশি তার্কভ্‌স্কি চিত্রনাট্য রচনা, চলচ্চিত্রের তত্ত্ব প্রণয়ন এবং মঞ্চ পরিচালক হিসেবে সাফল্য অর্জন করেছেন। প্রায় সবগুলো সিনেমাই সোভিয়েত ইউনিয়নে নির্মাণ করেছেন। শুধু শেষ দুটি সিনেমা দেশের বাইরে করা। শেষ দুটি সিনেমা ইতালি ও সুইডেনে নির্মাণ করেছেন। তার চলচ্চিত্রের মূল বৈশিষ্ট্য ছিল খ্রিস্টীয় আধ্যাত্মিকতা ও অধিবিদ্যাগত চিন্তাধারা, অতি দীর্ঘ দৃশ্যায়ন, সাধারণ সিনেমার মত নাটকীয় গঠন বা কাহিনীর অভাব এবং মনে রাখার মতো চিত্রগ্রহণ।

## পরিচালিত চলচ্চিত্রসমূহ

## তথ্যসূত্র

## বহিঃসংযোগ

* আন্দ্রেই তার্কভ্‌স্কি - ইন্টারনেট মুভি ডেটাবেজ
* আন্দ্রেই তার্কভ্‌স্কি - রটেন টম্যাটোস
* Nostalghia.com – An Andrei Tarkovsky Information Site.


বিষয়শ্রেণী:১৯৩২-এ জন্ম
বিষয়শ্রেণী:১৯৮৬-এ মৃত্যু
বিষয়শ্রেণী:সোভিয়েত চলচ্চিত্র পরিচালক
বিষয়শ্রেণী:সোভিয়েত চিত্রনাট্য লেখক
বিষয়শ্রেণী:সোভিয়েত মঞ্চ পরিচালক
বিষয়শ্রেণী:লেনিন পুরস্কার বিজয়ী
বিষয়শ্রেণী:পুরুষ চিত্রনাট্যকার
বিষয়শ্রেণী:বিজ্ঞান কল্পকাহিনী চলচ্চিত্র পরিচালক
বিষয়শ্রেণী:রুশ চলচ্চিত্র অভিনেতা
বিষয়শ্রেণী:ফ্রান্সে সোভিয়েত অভিবাসনকারী
বিষয়শ্রেণী:সোভিয়েত চিত্রনাট্যকার
বিষয়শ্রেণী:শ্রেষ্ঠ পরিচালক বিভাগে কান চলচ্চিত্র উৎসব পুরস্কার বিজয়ী
শঙ্কর মহাদেবন

**শঙ্কর মহাদেবন** (জন্ম: ৩ মার্চ ১৯৬৭) হলেন একজন ভারতীয় সঙ্গীতশিল্পী ও সুরকার। তিনি তামিল চলচ্চিত্রের একজন প্রতিষ্ঠিত সঙ্গীতশিল্পী এবং শঙ্কর-এহসান-লায় ত্রয়ীর সদস্য হিসেবে বলিউডের চলচ্চিত্রের জন্যও সঙ্গীত তৈরি করে থাকেন। চলচ্চিত্রের সঙ্গীতে অবদানের জন্য তিনি ২০১৯ সালে শিল্পকলায় পদ্মশ্রী পদকে ভূষিত হন।

## প্রারম্ভিক জীবন
শঙ্কর ভারতের মহারাষ্ট্রের মুম্বই শহরের চেম্বুর নামের শহরতলীতে এক তামিল পরিবারে জন্মগ্রহণ করেন। তার পরিবার কেরালার পালেক্কাড় থেকে মুম্বই আসে। তিনি শৈশবে হিন্দুস্তানি শাস্ত্রীয় সংগীত ও কর্ণাটিক সঙ্গীতের তালিম গ্রহণ করেন এবং ৫ বছর বয়স থেকে বীণা বাজানো শুরু করেন। তিনি পণ্ডিত শ্রীনিবাস খালের অধীনে সঙ্গীতের তালিম নেন।

## তথ্যসূত্র

## বহিঃসংযোগ

* 
* Shankar Mahadevan Academy
* 

বিষয়শ্রেণী:জীবিত ব্যক্তি
বিষয়শ্রেণী:১৯৬৭-এ জন্ম
বিষয়শ্রেণী:২১শ শতাব্দীর ভারতীয় গায়ক
বিষয়শ্রেণী:কন্নড় নেপথ্য সঙ্গীতশিল্পী
বিষয়শ্রেণী:তামিল নেপথ্য সঙ্গীতশিল্পী
বিষয়শ্রেণী:তামিল ভাষার সঙ্গীতশিল্পী
বিষয়শ্রেণী:তামিল চলচ্চিত্র সঙ্গীত সুরকার
বিষয়শ্রেণী:তেলুগু নেপথ্য সঙ্গীতশিল্পী
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:ভারতীয় নেপথ্য গায়ক
বিষয়শ্রেণী:ভারতীয় চলচ্চিত্র সঙ্গীত সুরকার
বিষয়শ্রেণী:মারাঠি নেপথ্য সঙ্গীতশিল্পী
বিষয়শ্রেণী:মালয়ালম নেপথ্য সঙ্গীতশিল্পী
বিষয়শ্রেণী:মুম্বইয়ের সঙ্গীতশিল্পী
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:শ্রেষ্ঠ পুরুষ নেপথ্য কণ্ঠশিল্পী বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:কেরল রাজ্য চলচ্চিত্র পুরস্কার বিজয়ী
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:মহারাষ্ট্র রাজ্য চলচ্চিত্র পুরস্কার বিজয়ী
বিষয়শ্রেণী:মারাঠি ভাষার সঙ্গীতশিল্পী
বিষয়শ্রেণী:মুম্বইয়ের সঙ্গীতজ্ঞ
বিষয়শ্রেণী:তামিল সঙ্গীতজ্ঞ
লুসিয়াঁ তেনিয়ের

**লুসিয়াঁ তেনিয়ের** () (জন্ম: ১৩ই মে, ১৮৯৩ - মৃত্যু: ৬ই ডিসেম্বর, ১৯৫৪) একজন প্রভাবশালী ফরাসি ভাষাবিজ্ঞানী ছিলেন।

তেনিয়ের মোঁ-সাঁতাইনিয়ঁ-তে জন্মগ্রহণ করেন। ১৯২৪ সালে তিনি স্ত্রাসবুর্গ বিশ্ববিদ্যালয়ের অধ্যাপক হন এবং ১৯৩৭ সালে মোঁপেলিয়ের বিশ্ববিদ্যালয়ে চলে আসেন। তিনি স্লাভীয় ভাষাগুলির উপর বহু গবেষণাপত্র এবং বই লেখেন। কিন্তু ভাষাবিজ্ঞানের ইতিহাসে তিনি মূলত নির্ভরশীলতা ব্যাকরণ (dependency grammar) নামের বাক্যতত্ত্বের জন্য গুরুত্ব লাভ করেছেন। তার *Éléments de syntaxe structurale* (*এলেমঁ দ্য সাঁতাক্স স্ত্রুক্তুরাল* "বাক্যতাত্ত্বিক সংগঠনের মৌলিক বিষয়সমূহ") নামের বইটিতে এই তত্ত্ব বিধৃত হয়েছে। বইটি তার মৃত্যুর পর ১৯৫৯ সালে প্রকাশিত হয়। বইটিতে তিনি বহু ভাষা থেকে উদাহরণ দিয়ে বাক্য সংগঠনের একটি উন্নত তত্ত্ব প্রস্তাব করেন। বইটি ইউরোপীয় ভাষাবিজ্ঞানী মহলে ব্যাপক প্রভাব ফেলে, কিন্তু আজও এটি ইংরেজিতে অনূদিত হয়নি। তেনিয়ের মোঁপেলিয়ের-এ মৃত্যুবরণ করেন।

## তেনিয়েরের প্রধান রচনাবলি
* *Petite grammaire russe* (*প্যতিত গ্রামের রুস* "সক্ষিপ্ত রুশ ব্যাকরণ"), Henri Didier, Paris 1934.
* *Cours élémentaire de syntaxe structurale* (*কুর এলেমঁতের দ্য সাঁতাক্স স্ত্রুক্তুরাল* "বাক্য সংগঠনের প্রাথমিক কোর্স"), 1938.
* *Cours de syntaxe structurale* (*কুর দ্য সাঁতাক্স স্ত্রুক্তুরাল* "বাক্য সংগঠনের কোর্স"), 1943.
* *Esquisse d'une syntaxe structurale*, Klincksieck, Paris 1953. 
* *Éléments de syntaxe structurale* (*এলেমঁ দ্য সাঁতাক্স স্ত্রুক্তুরাল* "বাক্যতাত্ত্বিক সংগঠনের মৌলিক বিষয়সমূহ"), Klincksieck, Paris 1959. 
* *Éléments de syntaxe structurale*, Klincksieck, Paris 1988. Preface by Jean Fourquet, professor at Sorbonne. Revised and corrected second edition. 

বিষয়শ্রেণী:১৮৯৩-এ জন্ম
বিষয়শ্রেণী:১৯৫৪-এ জন্ম
বিষয়শ্রেণী:ফরাসি ভাষাবিজ্ঞানী
বিষয়শ্রেণী:১৯৫৪-এ মৃত্যু
বিষয়শ্রেণী:স্ট্রসবার্গ বিশ্ববিদ্যালয় অনুষদ
হাজারদুয়ারী প্রাসাদ

ব্রিটিশ যুগে বাংলার এক বৈশিষ্ট্যপূর্ণ ঐতিহাসিক নিদর্শন হল হাজারদুয়ারি। বিশালাকার এই প্রাসাদে প্রত্যেকটি হলঘর অনুপম সৌন্দর্যের আলোকে সজ্জিত। বাংলার নবাবি আমলে স্থাপত্যকলার এক উজ্জ্বল প্রতিফলন হল এই হাজারদুয়ারি প্রাসাদ।

হাজারদুয়ারি প্রাসাদ এখন ভারতীয় কেন্দ্রীয় সরকার দ্বারা নিয়ন্ত্রিত। এখানে দেশ বিদেশের ভ্রমণপিপাসু মানুষদের জন্য একটি অন্যতম সেরা ঐতিহাসিক নিদর্শন এখানে মাসে অন্তত ৩০০০০ মানুষ এর অনুগমন হয়, হাজারদুয়ারির অবস্থান ভারতের পশ্চিমবঙ্গ রাজ্যের মুর্শিদাবাদ জেলায় লালবাগ নামক অঞ্চলে। এর পাশ দিয়ে ভাগীরথী আপন রূপ নিয়ে প্রবাহিত হয়েছে বহুদূরে। সাধারণত এই প্রাসাদটি বহু দরজাবিশিষ্ট বলে তাই একে 'হাজারদুয়ারি' নামকরণ করা হয়ে থাকে। বাইরে থেকে ও ভিতর থেকে হাজারদুয়ারিতে অনেক দরজা দৃশ্যমান হলেও এর মধ্যে অনেক দরজাই আদপে নকল। অথচ দূর থেকে পুরোপুরি আসল বলে মনে হয়। হাজারদুয়ারির চমক শুধু তার দুয়ারেই না, ঘরগুলোও মনোমুগ্ধকর। ভারতের পশ্চিমবঙ্গ প্রদেশের মুর্শিদাবাদে অবস্থিত একটি রাজপ্রাসাদ। এই প্রাসাদে অনেক দরজা আছে৷ তার থেকেই প্রাসাদের এই নামকরণ হয়েছে৷ অবশ্য সব দরজা সত্য নয়, অনেক নকল দরজাও রয়েছে ৷

১৭শ শতাব্দী থেকে ইংরেজ শাসনের আগে পর্যন্ত সুবা বাংলা, বিহার ও ওড়িষার রাজধানী ছিল মুর্শিদাবাদ শহর৷ এখানে রাজত্ব করতেন নবাবরা ৷এখানকার নবাব হুমায়ুন জা ইউরোপিয় স্থপতি দিয়ে এই প্রাসাদ বানান৷ অনেকে ভুল করে ভাবেন যে, এই প্রাসাদ বুঝি নবাব সিরাজউদ্দৌলার দৌলার তৈরি। এই প্রাসাদ তৈরী হয় সিরাজ জমানার পরে। সিরাজের প্রাসাদের নাম ছিল হীরাঝিল প্রাসাদ। তা এখন ভাগীরথী নদীতে তলিয়ে গেছে৷
এই প্রাসাদ ইউরোপিয় ধাঁচে বানানো। এটি ভাগীরথী নদীর তীরে অবস্থিত৷ তিনতলায় বেগম ও নবাবদের থাকার ঘর, দোতলায় দরবার হল, পাঠাগার, অতিথিশালা এবং একতলায় নানা অফিসঘর ও গাড়ি রাখার জায়গা ছিল।

বর্তমানে ভারতের পুরাতত্ত্ব সর্বেক্ষণ এখানে একটা সংগ্রহশালা বানিয়েছেন৷ তবে দুর্বল কাঠামোর জন্য দর্শকদের তিনতলায় উঠতে দেওয়া হয় না৷ শুক্রবার মিউজিয়াম বন্ধ থাকে।

## তথ্যসূত্র

বিষয়শ্রেণী:মুর্শিদাবাদ জেলার দর্শনীয় স্থান
বিষয়শ্রেণী:মুর্শিদাবাদ জেলা
বিষয়শ্রেণী:মুর্শিদাবাদের দর্শনীয় স্থান
বিষয়শ্রেণী:মুর্শিদাবাদের নবাব
বিষয়শ্রেণী:বাংলার নবাব
বিষয়শ্রেণী:পশ্চিমবঙ্গের প্রাসাদ
বিষয়শ্রেণী:বাংলার ইতিহাস
সেগোলেন রোয়াইয়াল

**মারি-সেগোলেন রোয়াইয়াল** () (জন্ম ২২শে সেপ্টেম্বর, ১৯৫৩, ডাকার, সেনেগাল, ফরাসি পশ্চিম আফ্রিকা) একজন ফরাসি রাজনীতিবিদ। তিনি পোয়াতু-শারন্ত প্রাদেশিক কাউন্সিলের সভাপতি, ফরাসি জাতীয় সংসদের প্রাক্তন সদস্য, একজন প্রাক্তন ফরাসি মন্ত্রী এবং রাজনৈতিক দল পার্তি সোসিয়ালিস্ত (Parti Socialiste "সমাজতান্ত্রিক দল")-এর একজন প্রভাবশালী সদস্য। ২০০৬ সালের ১৬ই নভেম্বর পার্তি সোসিয়ালিস্তের সদস্যরা তাকে ২০০৭ সালের ফরাসি রাষ্ট্রপতি নির্বাচনের জন্য প্রার্থী হিসেবে মনোনয়ন দেয়। ফ্রান্সের কোন বড় দলের ইতিহাসে তিনিই প্রথম মহিলা প্রার্থী ছিলেন।

২০০৭ সালের ফ্রান্সের রাষ্ট্রপতি নির্বাচনের ভোটাভুটির প্রথম পর্বে সেগোলেন রোয়াইয়াল দ্বিতীয় হন এবং দ্বিতীয় পর্বে নিকোলা সার্কোজির সাথে প্রতিদ্বন্দ্ব্বিতার জন্য বাছাই হন। দ্বিতীয় পর্বে তিনি ৪৬.৯৪% ভোট পেয়ে সামান্য ব্যবধানে সার্কোজির কাছে পরাজিত হন।

## টীকা

## তথ্যসূত্র

বিষয়শ্রেণী:ফরাসি রাজনীতিবিদ
বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফরাসি সমাজতন্ত্রী
বিষয়শ্রেণী:২১শ শতাব্দীর ফরাসি নারী রাজনীতিবিদ
বিষয়শ্রেণী:ফরাসি আইনজীবী
বিষয়শ্রেণী:ফ্রান্সের নারী মন্ত্রী
সাহিল

**সাহিল** (, অর্থাৎ "উপকূল") বা **সাহেল** () আফ্রিকা মহাদেশের একটি বাস্তু-জলবায়ু ও জৈব-ভৌগোলিক রাজ্য, যা উত্তরে সাহারা মরুভূমি এবং দক্ষিণে সুদানীয় সাভানা তৃণভূমি দ্বারা সীমায়িত। এটি ঐ দুই অঞ্চলের মধ্যবর্তী একটি বাস্তুগত পরিবর্তনশীল অঞ্চল (Ecotone) হিসেবে কাজ করে। এটি উত্তর আফ্রিকার দক্ষিণ-মধ্য অক্ষাংশগুলি ধরে পশ্চিমে আটলান্টিক মহাসাগরের উপকূল থেকে পূর্বে লোহিত সাগর পর্যন্ত বিস্তৃত। পশ্চিম থেকে পূর্বে সেনেগালের উত্তরভাগ, মোরিতানিয়ার দক্ষিণভাগ, মালির মধ্যভাগ, বুর্কিনা ফাসোর উত্তরভাগ, আলজেরিয়া ও নাইজারের দক্ষিণ প্রান্তসীমা, নাইজেরিয়া, ক্যামেরুন ও মধ্য আফ্রিকা প্রজাতন্ত্রের উত্তর প্রান্তসীমা, চাদের মধ্যভাগ, সুদানের মধ্য ও দক্ষিণভাগ, দক্ষিণ সুদানের উত্তর প্রান্তসীমা, এবং ইরিত্রিয়া ও ইথিওপিয়ার উত্তর প্রান্তসীমা এই সাহিল অঞ্চলের মধ্যে পড়েছে।

সাহিলের জলবায়ু অর্ধ-ঊষর; এখানে বছরে ৪ থেকে ৮ ইঞ্চি বৃষ্টিপাত হয়; মূলত জুন থেকে সেপ্টেম্বর মাসে বৃষ্টি পড়ে।

সাহিল অঞ্চলে হালকা সাভানা তৃণভূমি ও ঝোপঝাড় দেখতে পাওয়া যায়। বেশির ভাগ এলাকাতে যাযাবর পশুচারণ এবং চিনাবাদাম ও যবের সীমিত চাষ সম্ভব। ১৯৬০-এর দশকের শেষ দিকে এবং ১৯৮০-র দশকের শুরুর দিকে দীর্ঘায়িত খরার কারণে, এবং জনসংখ্যা ও পশুর সংখ্যাবৃদ্ধির কারণে সাহিল অঞ্চলে মরুভবনের হার দ্রুততর হয়েছে। মাটি আর্দ্রতা হারাচ্ছে এবং সাহারা মরুভূমি ধীরে ধীরে অঞ্চলটিকে গ্রাস করছে, ফলে বর্তমানে সাহিলের বেশির ভাগ এলাকায় দুর্ভিক্ষ একটি নিয়মিত ঘটনা।

ঐতিহাসিকভাবে সাহিলের পশ্চিম অংশটি "বিলাদ আস-সুদান" () অর্থাৎ সুদান অঞ্চল নামে পরিচিত ছিল, যেটি সাহারা ও পশ্চিম আফ্রিকার উপকূলীয় এলাকাগুলির মোটামুটি মাঝামাঝি স্থানে অবস্থিত ছিল।

## তথ্যসূত্র

বিষয়শ্রেণী:আফ্রিকার অঞ্চল
সুদান (অঞ্চল)

thumb|right|300px|উত্তর গাম্বিয়াতে সুদান অঞ্চলের একটি সাধারণ দৃশ্য**সুদান** পূর্বে ইথিওপীয় উচ্চভূমি থেকে পশ্চিমে মালি হয়ে আটলান্টিক মহাসাগর পর্যন্ত বিস্তৃত একটি প্রশস্ত ক্রান্তীয় সাভানা তৃণভূমি বলয় অঞ্চল। অঞ্চলটির উত্তরে সহিল ও সাহারা মরুভূমি, আর দক্ষিণে অরণ্য-সাভানার একটি মিশ্র অঞ্চল যা আরও দক্ষিণে নিরক্ষরেখার কাছে অবস্থিত গিনীয় ও কঙ্গোলীয় অরণ্যতে মিশে গেছে। ক্যামেরুনীয় উচ্চভূমি সুদান অঞ্চলকে পূর্ব ও পশ্চিম --- এই দুই ভাগে ভাগ করেছে।

সুদান অঞ্চলে সহিল অঞ্চলের চেয়ে বেশি বৃষ্টিপাত হয় বলে এটি কৃষিকাজের জন্য বেশি উপযোগী। এখানকার ঘাসগুলিও সহেল অঞ্চলের চেয়ে বেশি লম্বা হয়।

সুদান নামটি আরবি বিলাদ-আস-সুদান থেকে এসেছে যার অর্থ কৃষ্ণাঙ্গদের দেশ।

বিষয়শ্রেণী:আফ্রিকার অঞ্চল
বিষয়শ্রেণী:বুর্কিনা ফাসোর ভূগোল
বিষয়শ্রেণী:সাহারা-নিম্ন আফ্রিকা
বিষয়শ্রেণী:চাদের ভূগোল
বিষয়শ্রেণী:মালির ভূগোল
বিষয়শ্রেণী:নাইজারের ভূগোল
বিষয়শ্রেণী:নাইজেরিয়ার ভূগোল
বিষয়শ্রেণী:সেনেগালের ভূগোল
বিষয়শ্রেণী:দক্ষিণ সুদানের ভূগোল
বিষয়শ্রেণী:সুদানের ভূগোল
বিষয়শ্রেণী:বিভাজিত অঞ্চল
বিষয়শ্রেণী:ঐতিহাসিক অঞ্চল
মাগরেব

right|thumbnail|289px|আফ্রিকার মানচিত্রে মাগরেব অঞ্চলের অবস্থান
**মাগরেব** () উত্তর আফ্রিকার একটি অঞ্চল। বর্তমানে মাগরেব কথাটি দিয়ে মরক্কো, আলজেরিয়া ও তিউনিসিয়ার সমগ্র অঞ্চলকে বোঝানো হয়; ব্যাপকতর অর্থে লিবিয়া ও মৌরিতানিয়াকেও এর অন্তর্ভুক্ত করা হয়। অতীতে আরবি ভাষাতে মাগরেব বলতে অবশ্য দেশ তিনটির যেসব অংশ সুউচ্চ অ্যাটলাস পর্বতমালার উত্তরে ও ভূমধ্যসাগরের তীরে অবস্থিত ছিল, সেগুলিকে বোঝানো হত। কোন কোন ইতিহাসবিদ স্পেন, পর্তুগাল, সিসিলি দ্বীপ এবং মাল্টা দ্বীপপুঞ্জকেও মাগরেবের অন্তর্ভুক্ত করেন। মাল্টা দ্বীপপুঞ্জে আজও আরবি ভাষার মাগরেবীয় একটি উপভাষা প্রধান ভাষা হিসেবে প্রচলিত। অ্যাটলাস পর্বতমালা এবং সাহারা মরুভূমির কারণে মাগরেব অঞ্চলটি আফ্রিকার বাকী অংশ থেকে আংশিকভাবে বিচ্ছিন্ন। জলবায়ু, ভূমিরূপ, অর্থনীতি ও ঐতিহাসিক দিক থেকে এটি ভূমধ্যসাগরীয় অঞ্চলের সাথেই বেশি জড়িত।

৭০০ অব্দের দিকে মুসলমানেরা বাইজেন্টীয় শহর কার্থেজ (বর্তমান তিউনিসিয়াতে অবস্থিত) এবং ৭১১ সাল নাগাদ স্থানীয় বার্বার জাতির লোকদের বাধা অপসারণ করে মরক্কো পর্যন্ত সাম্রাজ্য বিস্তার করতে সক্ষম হয়। এসময় বার্বারদেরকে ইসলামে ধর্মান্তরিত করা হয় এবং আরব সেনাবাহিনীতে অন্তর্ভুক্ত করে নেওয়া হয়। আরবরা মিশরের পশ্চিমের এই অঞ্চলটিকে মাগরেব ডাকা শুরু করে। আরবি ভাষায় মাগরেব শব্দটির অর্থ "সূর্যের অস্তস্থল" বা "পশ্চিম দিকের"। মাগরেব অঞ্চলটি ৮ম শতকের শুরুর কিছুকাল একটি একক রাজনৈতিক সত্তা হিসেবে বিরাজমান ছিল। এরপর আবার আলমোহাদ শাসনের সময় (১১৫৯-১২২৯) অঞ্চলটি আবার একত্রিত হয়। এর বহু পরে বিংশ শতাব্দীতে এসে ১৯৮৯ সালে উত্তর আফ্রিকার আরব রাষ্ট্রগুলি আরব মাগরেব ইউনিয়ন প্রতিষ্ঠা করে। মরক্কো, আলজেরিয়া, তিউনিসিয়া, লিবিয়া ও মোরিতানিয়া এর সদস্যরাষ্ট্র। লিবিয়ার নেতা মুয়াম্মার আল-গাদ্দাফি এটিকে একটি আরব মহারাষ্ট্র হিসেবে প্রথমে কল্পনা করেছিলেন, যেখানে সদস্য দেশগুলির একটি সাধারণ বাজারের আওতায় আসার কথা। কিন্তু অর্থনৈতিক ও রাজনৈতিক অস্থিরতা ইউনিয়নের যৌথ লক্ষ্যগুলি বাস্তবায়নে বাধার সৃষ্টি করেছে। 

## তথ্যসূত্র


বিষয়শ্রেণী:আফ্রিকার অঞ্চল
বিষয়শ্রেণী:মাগরেব
বিষয়শ্রেণী:উত্তর আফ্রিকার ভূগোল
আফ্রিকার শৃঙ্গ

থাম্ব|300px|মানচিত্রে আফ্রিকার শৃঙ্গের অবস্থান**আফ্রিকার শৃঙ্গ** () আফ্রিকার মূল মহাদেশীয় ভূখণ্ডের পূর্বতম অঞ্চল। এটি ইরিত্রিয়া, ইথিওপিয়া, জিবুতি এবং সোমালিয়া নিয়ে গঠিত। লোহিত সাগরের দক্ষিণ উপকূলে অবস্থিত অঞ্চলটি উত্তর-পূর্ব দিকে শৃঙ্গের আকারে আরব সাগরের এডেন উপসাগর, সোমালি সাগর ও গুয়ারদাফুই প্রণালীর অভ্যন্তরে প্রসারিত হয়েছে বলে অঞ্চলটির এরকম নামকরণ হয়েছে। কেউ কেউ সুদান ও উত্তর-পূর্ব কেনিয়াকেও এই অঞ্চলের আওতায় রাখতে চান। আফ্রিকার শৃঙ্গ অঞ্চলে প্রায় ২০ লক্ষ বর্গকিলোমিটার এলাকা জুড়ে ৯ কোটি লোকের বাস। মূলত পার্বত্য এই অঞ্চলে বসবাসরত বিভিন্ন জাতিদের সবাই সাংস্কৃতিক ও ভাষাগত দিক থেকেও সদৃশ প্রকৃতির।

মিশরের পাশাপাশি আফ্রিকার শৃঙ্গ অঞ্চলে আফ্রিকার সবচেয়ে প্রাচীন কিছু সভ্যতা গড়ে উঠেছিল। এর মধ্যে আছে উত্তর সুদানের কুশ সভ্যতা, ইথিওপিয়া ও ইরিত্রিয়ার আকসুম সভ্যতা, সোমালিয়ার পুন্ট সভ্যতা। বর্তমানে আফ্রিকার শৃঙ্গ অঞ্চলটি দীর্ঘস্থায়ী যুদ্ধ-বিগ্রহে জর্জরিত এক অঞ্চল। সুদানের গৃহযুদ্ধ, ইরিত্রিয়া ও ইথিওপিয়ার সীমান্ত যুদ্ধ, এবং সোমালিয়ার অস্থিতিশীল অবস্থা, যার ফলে দেশটির উত্তরাঞ্চলে বিচ্ছিন্নতাবাদী প্রবণতার বিস্তার এর উদাহরণ। ২০০৭-২০০৮ সালের দিকে সোমালিয়ার উপকূলে জলদস্যুদের তৎপরতা আন্তর্জাতিক উদ্বেগের কারণ হয়ে দাঁড়ায়। জলবায়ু ও পরিবেশগত বিপর্যয়ের কারণে অঞ্চলটিতে খাদ্য সংকট ও অপুষ্টি প্রকট আকার ধারণ করেছে এবং দুর্ভিক্ষে বিগত দশকগুলিতে এখানে দুই কোটিরও বেশি লোক মারা গেছে।

## তথ্যসূত্র

বিষয়শ্রেণী:আফ্রিকার অঞ্চল
বিষয়শ্রেণী:পূর্ব আফ্রিকার ভূগোল
বিষয়শ্রেণী:লোহিত সাগর
বিষয়শ্রেণী:ঐতিহাসিক অঞ্চল
গিনি (অঞ্চল)

thumb|250px|পশ্চিম আফ্রিকা বা ঐতিহাসিক গিনি অঞ্চল
**গিনি** () আফ্রিকার পশ্চিম অংশে গিনি উপসাগরের উপকূলবর্তী অঞ্চলের ঐতিহাসিক নাম। এটি উত্তরে সহিল পর্যন্ত বিস্তৃত।

ঐতিহাসিকভাবে সাহারা-নিম্ন আফ্রিকার এই অঞ্চলটিই ইউরোপীয়দের সাথে প্রথম বাণিজ্য শুরু করে। হাতির দাঁত, সোনা এবং ক্রীতদাস বেচে অঞ্চলটি ধনী হয়ে ওঠে, এবং ১৮শ ও ১৯শ শতকে এখানে অনেকগুলি রাজ্য গড়ে ওঠে। এই রাজ্যগুলি সহিলের বিশাল রাজ্যগুলির চেয়ে আকারে ছোট হলেও এগুলিতে জনবসতির ঘনত্ব ছিল অনেক বেশি এবং অনেক বেশি কেন্দ্রীয়ভাবে নিয়ন্ত্রিত ও প্রযুক্তিগতভাবে উন্নত ছিল। এই রাজ্যগুলির উপস্থিতির কারণে আফ্রিকার অন্যান্য অঞ্চলের চেয়ে এখানে উপনিবেশবাদী ইউরোপীয়রা বেশি বাধার সম্মুখীন হয়। এ কারণে ১৯শ শতকের একেবারে শেষে এসে অঞ্চলটি ইউরোপীয়দের করায়ত্ত হয়।

গিনি নামটি বার্বার ভাষার "aginaw" শব্দটি থেকে পর্তুগিজ হয়ে বিভিন্ন ইউরোপীয় ভাষায় প্রবেশ করেছে। এটির আদি অর্থ ছিল "কালো", অর্থাৎ "কৃষ্ণাঙ্গদের দেশ"।

গিনি অঞ্চলকে অনেক সময় নিম্ন গিনি এবং ঊর্ধ্ব গিনি --- এই দুই অঞ্চলে ভাগ করা হয়। নিম্ন গিনি অঞ্চলটি আফ্রিকার সবচেয়ে ঘনবসতিপূর্ব একটি অঞ্চল। এটি দক্ষিণ নাইজেরিয়া, বেনিন, টোগো এবং ঘানা নিয়ে গঠিত। অন্যদিকে ঊর্ধ্ব গিনি অঞ্চলটি অনেক কম জনঅধ্যুষিত; এটি কোত দিভোয়ার থেকে গিনি বিসাউ পর্যন্ত বিস্তৃত।

অতীত শতকের ইউরোপীয় বণিকেরা গিনি অঞ্চলটিকে রপ্তানিকৃত দ্রব্যের উপর ভিত্তি করে কয়েকটি ভাগে ভাগ করেছিল। বেনিন ও নাইজেরিয়ার পূর্ব অংশটির নাম দেয়া হয়েছিল ক্রীতদাস উপকূল (Slave Coast), বর্তমান ঘানা অঞ্চলটির নাম দেওয়া হয়েছিল স্বর্ণ উপকূল (Gold Coast), আর এর পশ্চিমে ছিল হাতির দাঁতের উপকূল (Ivory Coast)। এরও পশ্চিমে বর্তমান লাইবেরিয়া ও সিয়েরা লিওন অঞ্চলটি পরিচিত ছিল মরিচ উপকূল (Pepper Coast) বা শস্য উপকূল (Grain Coast) নামে।

## গিনি অঞ্চলের রাষ্ট্রসমূহ
* বেনিন
* কোত দিভোয়ার
* বিষুবীয় গিনি
* ঘানা
* গিনি
* গিনি-বিসাউ
* লাইবেরিয়া
* সিয়েরা লিওন
* টোগো
* দক্ষিণ নাইজেরিয়া
* পশ্চিম ক্যামেরুন

## আরও দেখুন
* গিনি উপসাগর
* পশ্চিম আফ্রিকা

বিষয়শ্রেণী:আফ্রিকার অঞ্চল
বিষয়শ্রেণী:বিভাজিত অঞ্চল
ভারতীয় দক্ষিণ আফ্রিকান

thumb|right|দক্ষিণ আফ্রিকার কোয়াজুলু-নাটাল প্রদেশের পিটারমারিৎস শহরের কেন্দ্রে চার্চ সড়কে মহাত্মা গান্ধীর ব্রোঞ্জ মূর্তি
দক্ষিণ আফ্রিকাতে বর্তমানে প্রায় ১১ লক্ষ ৫০ হাজার লোক বাস করে (দক্ষিণ আফ্রিকার মোট জনসংখ্যার ২.৫%), যাদেরকে **ভারতীয় দক্ষিণ আফ্রিকান** বলে ডাকা হয়। এদের প্রায় ৮০% কোয়াজুলু-নাটাল প্রদেশে, ১৫% গুয়াটেং (প্রাক্তন ট্রান্সভাল) এলাকায় এবং বাকী প্রায় ৫% কেপটাউন এলাকায় বাস করে। কোয়াজুলু-নাটাল প্রদেশে ভারতীয়রা মূলত ডারবান শহর এলাকায় বাস করে। ডার্বানের উপকূলীয় এলাকায় চ্যাট্‌সওয়র্থ, ফিনিক্স, টোনগাট এবং স্টেঞ্জার এলাকায় প্রায় ৫ লক্ষ ভারতীয় বাস করে। ডার্বানের কাছেই নাটালের অভ্যন্তরে পিটারমারিৎস শহরটিতে প্রায় ২ লক্ষ ভারতীয় বাস করেন; এই শহরটির কাছেই মহাত্মা গান্ধী জাতিগত বিদ্বেষের শিকার হন, এবং এর বিরুদ্ধে লড়ার জন্য ঐ শহরে থেকে যাবার সিদ্ধান্ত নেন। তিনি জীবনের দুই দশকেরও বেশি সময় দক্ষিণ আফ্রিকাতে কাটিয়েছিলেন।

বাকী ভারতীয়রা কোয়াজুলু-নাটালের অন্যান্য শহর যেমন লেডিস্মিথ, ডান্ডি এবং গ্লেনকো-তে বাস করে। গুয়াটেং এলাকাতে ভারতীয়রা মূলত জোহানেসবার্গ এবং প্রিটোরিয়ার বিভিন্ন শহরতলীতে বাস করে। এছাড়া ইস্টার্ন কেপ এবং অন্যান্য প্রদেশেও ছোট ছোট ভারতীয় সম্প্রদায় আছে।

কোয়াজুলু-নাটালের ভারতীয়দের মধ্যে ৫১% তামিল ভাষা, ৩০% হিন্দি ভাষা, ৭% গুজরাতি ভাষা, ৬% তেলুগু ভাষা, ৪৭% ওড়িয়া ভাষা এবং ৫% উর্দু ভাষাতে কথা বলে। তবে প্রায় সব বাসাতেই ইংরেজি ভাষাই প্রধান ভাষা। একাধিক ভাষাভাষী সম্প্রদায়ের নিজেদের মধ্যে কথা বলার সময় ইংরেজির পরে হিন্দি ভাষাই প্রাধান্য পায়।

## ইতিহাস
দক্ষিণ আফ্রিকাতে প্রথম ভারতীয় বংশোদ্ভূত লোকের আবির্ভাব ঘটে ১৮৬০ সালে। মাদ্রাজ থেকে *ট্রুরো* নামের জাহাজে চড়ে ৩৪২ জন চুক্তিবদ্ধ ভারতীয় শ্রমিক ১৮৬০ সালের ১৬ই নভেম্বর ডার্বান বন্দরে অবতরণ করেন। এর ১০ দিন পরে কলকাতা থেকে আগত *বেলভেডের* জাহাজে করে আরও ৩৪২ জন ভারতীয়ের আবির্ভাব ঘটে। এরপর ১৯১১ সাল পর্যন্ত চুক্তিবদ্ধ শ্রমিক হিসেবে বা ব্যবসায়িক প্রয়োজনে বহু ভারতীয় দক্ষিণ আফ্রিকাতে অভিবাসী হন। এরা বেশিরভাগই তৎকালীন ব্রিটিশ উপনিবেশ নাটালের ক্ষেতেখামারে, আখ প্ল্যান্টেশনগুলিতে, মিলগুলিতে মজুরির কাজ করত। চুক্তি শেষ হয়ে যাবার পর এরা কৃষক হিসেবে কিংবা ছোট ব্যবসায়ী হিসেবেই থেকে যায়।

প্রাথমিকভাবে বেশির ভাগ ভারতীয় বর্তমান তামিল নাড়ু এবং অন্ধ্র প্রদেশ এলাকা থেকে এসেছিল। কিছু কিছু ভারতীয় উত্তর প্রদেশ ও বিহার অঞ্চল থেকেও এসেছি। ১৮৮০-র পর আরেক দল ভারতীয় দক্ষিণ আফ্রিকাতে পাড়ি জমায়। এরা নিজেদের পয়সায় জাহাজ ভাড়া দিয়ে দক্ষিণ আফ্রিকায় এসেছিল। এরা মূলত গুজরাত থেকে আগত ব্যবসায়ী সম্প্রদায়।

যদিও ১৮৬০ সাল থেকেই ভারতীয়রা দক্ষিণ আফ্রিকায় বাস করত, ১৯৬১ সালের আগ পর্যন্ত তাদেরকে পূর্ণ নাগরিকের মর্যাদা দেওয়া হয়নি। কিন্তু নাগরিকত্ব লাভের পরেও তারা কৃষ্ণাঙ্গদের মত জাতিগত বিদ্বেষের শিকার হয়। ১৯৯৪ সালের পর নতুন দক্ষিণ আফ্রিকায় তারা সমস্ত দক্ষিণ আফ্রিকানের মত সমমর্যাদা লাভ করে।

দক্ষিণ আফ্রিকার ১৯৯৯ সালের সংসদ নির্বাচনে ৪০০ জন নির্বাচিত সদস্যের মধ্যে ৪১-ই ছিলেন ভারতীয় বংশোদ্ভূত (১০%)। সংসদের স্পিকার, সরকারের চারজন মন্ত্রী এবং ২ জন উপমন্ত্রীও ভারতীয় বংশোদ্ভূত ছিলেন। দক্ষিণ আফ্রিকার বর্তমান সংসদের ২৫ জন সদস্য, সরকারের ১ জন মন্ত্রী ও ৩ জন উপমন্ত্রী ভারতীয় বংশোদ্ভূত।

২০০৪ সালে দক্ষিণ আফ্রিকার জাতীয় ক্রিকেট দলে প্রথমবারের মত একজন ভারতীয় দক্ষিণ আফ্রিকানকে টেস্ট দলের সদস্য হিসেবে নির্বাচন করা হয়; তার নাম হাশিম আমলা।

বিষয়শ্রেণী:দক্ষিণ আফ্রিকার জাতিগত সম্প্রদায়
বিষয়শ্রেণী:আফ্রিকার জাতিগোষ্ঠী
বিষয়শ্রেণী:ভারতীয় বংশোদ্ভূত দক্ষিণ আফ্রিকান ব্যক্তি
বোতল ব্রাশ

**বোতল ব্রাশ** (), (বৈজ্ঞানিক নাম: *Callistemon viminalis*) হচ্ছে বোতল ব্রাশ পরিবারের একটি উদ্ভিদ। এটিকে একটি চমৎকার দর্শন বাগানের গাছ হিসাবে ধরা হয়।

## বিবরণী
### আকার
ক্যাজুপুট গোত্রের প্রজাতি। অষ্ট্রেলিয়ার চির সবুজ প্রজাতি। পাতা সরু ও লম্বা, ৩-৬*১ সেমি, সরু ডালের আগায় গুচ্ছবদ্ধ। তবে গাছের আকার ছোট এবং ডালগুলো অনেক ঝুলন্ত। পাতা সরু ও লম্বা।

### শ্রেণীকরণ
এই প্রজাতিকে "Exotic Pest Plant Council" (EPPC) ২০০৯-২০১১ সালের মধ্যে মার্কিন যুক্তরাষ্ট্রের ফ্লোরিডা প্রদেশে আগ্রাসী হিসেবে শ্রেণীকরণ করেছে।
### ফুল
সারা বছর কয়েকবার ফুল ফোটে। ডালের আগায় ঝুলন্ত ছোট ছোট লাল ছড়া, দেখতে ব্রাসের মত। গাছটি লম্বায় ০.৫ মিটার থেকে ৮ মিটার পর্যন্ত উচু হতে পারে।
### বীজ
ছোট ছোট ফলে অসংখ্য বীজ। বীজ, কলম ও দাবাকলমে চাষ। **ফুল ফোটার সময়** সেপ্টেম্বর থেকে নভেম্বরের মধ্যে।

## চিত্রশালা

Callistemon viminalis (Weeping bottlebrush) in Hyderabad, AP W IMG 0639.jpg
Callistemon viminalis (Weeping bottlebrush) in Hyderabad, AP W2 IMG 0649.jpg
Callistemon viminalis (Weeping bottlebrush) in Hyderabad, AP W IMG 0465.jpg
Callistemon viminalis (Weeping bottlebrush) in Hyderabad, AP W IMG 0643.jpg
Callistemon viminalis (Weeping bottlebrush) in Hyderabad, AP W IMG 0636.jpg
Callistemon viminalis (Weeping bottlebrush) in Hyderabad, AP W IMG 0464.jpg

## তথ্যসূত্র

বিষয়শ্রেণী:ফুল
বিষয়শ্রেণী:বাংলার ফুল
বিষয়শ্রেণী:অস্ট্রেলিয়ার উদ্ভিদ
বিষয়শ্রেণী:অস্ট্রেলিয়ার বাগান উদ্ভিদ
বিষয়শ্রেণী:আলংকারিক উদ্ভিদ
বিষয়শ্রেণী:কুইন্সল্যান্ডের উদ্ভিদ
শ্বেতকাঞ্চন

**শ্বেতকাঞ্চন** () (বৈজ্ঞানিক নাম: *Bauhinia acuminata*) হচ্ছে *Fabaceae* পরিবারের একটি গুল্ম প্রজাতি। এদের বিস্তৃত চাষাবাদের জন্য আদি নিবাস বোঝা না গেলেও মনে করা হয় এরা মালয়েশিয়া, ইন্দোনেশিয়া (জাভা, বোর্নিও, Kalimantan, Lesser Sunda Islands) এবং ফিলিপাইন থেকে এসেছে।

## বিবরণ
শ্বেতকাঞ্চন ৩ মিটার পর্যন্ত উচু পত্রমোচী গাছ। পাতা ১০-১৫ সেমি দীর্ঘ এবং ৭-১২ সেমি প্রস্থ। পাতার আগা দুই ভাগে বিভক্ত, মসৃণ, নিচের শিরা সামান্য রোমশ। বসন্তের শেষ থেকে শরৎ পর্যন্ত ফুল হয়। পাতার কক্ষের একটি থোকায় কয়েকটি ফোটে, সাদা, গন্ধহীন, ৫ সেমি চওড়া, পাপড়ি সংখ্যা পাঁচটি এবং পাপড়ি মুক্ত। শুঁটি শিমের মতো চ্যাপ্টা, বিদারী ও ধূসর। বীজ কয়েকটি। বীজে চাষ। ছেঁটে ছেঁটে রাখা যায়।

## চিত্রশালা
 
Image:Leaves,Flower buds & Fruit I IMG 8685.jpg|পাতা, ফুলের কুঁড়ি এবং ফল, কলকাতা, পশ্চিমবঙ্গ, ভারত। 
Image:Flower I IMG 8682.jpg|ফুল, কলকাতা, পশ্চিমবঙ্গ, ভারত। 
Image:Flower buds & leaves I IMG 8683.jpg|ফুলের কুঁড়ি ও পাতা, কলকাতা, পশ্চিমবঙ্গ, ভারত।
Image:Bush I IMG 8686.jpg|শ্বেতকাঞ্চন গাছের ঝোপ, কলকাতা, পশ্চিমবঙ্গ, ভারত। 
Image:Shrub I IMG 9546.jpg|শ্বেতকাঞ্চনের ঝোপঝাড়, কলকাতা, পশ্চিমবঙ্গ, ভারত। 
Image:Leaves I IMG 9532.jpg|পাতা, কলকাতা, পশ্চিমবঙ্গ, ভারত। 
Image:Flower I IMG 9533.jpg|ফুল, কলকাতা, পশ্চিমবঙ্গ, ভারত।  
Image:Flower & leaves I IMG 9528.jpg|ফুল এবং পাতা, কলকাতা, পশ্চিমবঙ্গ, ভারত। 
Image:Pods I IMG 9550.jpg|শ্বেতকাঞ্চনের শুঁটি, কলকাতা। 
File:Bauhinia acuminata 22 08 2012.JPG|পল্লবগুচ্ছ
File:Flower and bud of Bauhinia acuminata in West Bengal, India.jpg|ফুল ও কুঁড়ি, হাওড়া, পশ্চিমবঙ্গ, ভারত। 
File:Bauhinia acuminata dried pods.jpg|thumb|শ্বেতকাঞ্চনের শুকনো শুঁটি


## তথ্যসূত্র

বিষয়শ্রেণী:ফুল
বিষয়শ্রেণী:এশিয়ার উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:মালয়েশিয়ার উদ্ভিদ
বিষয়শ্রেণী:নেপালের উদ্ভিদ
বিষয়শ্রেণী:পূর্ব-এশিয়ার উদ্ভিদকুল
বিষয়শ্রেণী:আলংকারিক উদ্ভিদ
বিষয়শ্রেণী:ফিলিপাইনের উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:এশিয়ার উদ্যান উদ্ভিদ
বিষয়শ্রেণী:উদ্যান উদ্ভিদ
বিষয়শ্রেণী:গুল্ম
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
## আরও  পড়ুন
* দেবকাঞ্চন
* রক্তকাঞ্চন
পুন্নাগ

**পুন্নাগ** একটি চির সবুজ বৃক্ষ। এটি ৮ থেকে ২০ মিটার পর্যন্ত লম্বা হতে পারে। এর বৈজ্ঞানিক নাম *Calophyllum inophyllum* এবং এর অন্যান্য নামের মধ্যে **সুন্দরী পাতা'', ''আলেকজান্দ্রিয়ান লরেল'', ''সুলতান চাঁপা** উল্লেখযোগ্য।

## অন্যান্য নাম
পুন্নাগকে নানা নামে জানে ও চেনে। যেমন সুলতান চম্পা, উডি, অণ্ডল, তুঙ্গ, উণ্ডী, নমেরু, নাগম, কাঠচাঁপা, পুন্নাগম, পুন্না, সুপর্ণক, পোলাগ, পোলাং, উনভগ, পুমান, বেতফল প্রভৃতি নামে পরিচিত।
## বিবরণ
এই গাছ দেখতে মধ্যাকৃতির ও চিরসবুজ। ২০ থেকে ২৫ ফুট পর্যন্ত উঁচু হয়। গাছের পাতা দেখতে ডিম্বাকার অনেকটা বটের পাতার মতো। ফুল সুগন্ধযুক্ত। দেখতে সাদা রঙের। নাগেশ্বর উলের মতো। শ্রাবণ মাসে ফুল হয়, ভাদ্র-আশ্বিন মাসে ফল ধরে।

## বিস্তৃতি
দক্ষিণ ভারত, পশ্চিমবঙ্গ ও উড়িষ্যার সমুদ্রোপকূলবর্তী স্থান, বোম্বাই প্রদেশের পূর্ব ও পশ্চিম অংশ, আন্দামান দ্বীপপুঞ্জ, বর্মা, মালয়, শ্রীলঙ্কা প্রভৃতি স্থানে জন্মে।

## উপকারিতা
গাছার ছাল, পাতা, ফল, বীজ, আঠা নানা রোগ সারাতে ব্যবহার করা হয়। বীজ থেকে তৈরি তেল সন্ধিবাত, চর্মরোগ, দাদ, আমবাত, দুষ্ট ক্ষত, খোস-পাঁচড়া প্রভৃতিতে বাহ্য ব্যবহার করা হয়।

## তথ্যসূত্র

বিষয়শ্রেণী:ফুল
বিষয়শ্রেণী:জাপানের উদ্ভিদ
বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:প্রশান্ত মহাসাগরের উদ্ভিদ
বিষয়শ্রেণী:অস্ট্রেলিয়ার উদ্ভিদ
বিষয়শ্রেণী:চীনের উদ্ভিদ
বিষয়শ্রেণী:কুইন্সল্যান্ডের উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:আলংকারিক উদ্ভিদ
বিষয়শ্রেণী:উদ্যান উদ্ভিদ
বিষয়শ্রেণী:এশিয়ার উদ্যান উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
কাঠ মালতী

**কাঠ মালতী** একটি ফুলের নাম। এর নাম মালতী হলেও এটি টগর গোত্রের ফুল। এই ফুলটিতে পাঁচটি পাপড়ি থাকে। এর রঙ সাদা বা হলুদ। এটি সাধারণত গ্রীষ্ম ও বর্ষার ফুল। এর বৈজ্ঞানিক নাম Tabernaemontana Pandacaqui এবং ইংরেজিতে বলে Banana bush এটি Apacynaceae পরিবারের একটি উদ্ভিদ। কাঠ মালতীর গাছ গুলি ঝোপের আকারে হয়। সাধারণত  বেশি উঁচু হয় না। এর ফল জোড়া বীজকোষ সঙ্গে কমলা, লাল বা হলুদ রঙের হয় যা প্রতিটি ব্যাসে । উদ্ভিদটি বিভিন্ন অঞ্চলে পাওয়া যায়, বিশেষ করে শুষ্ক এলাকায়। *T. pandacaqui* চীন, তাইওয়ান, থাইল্যান্ড, মালয়েশিয়া, ইন্দোনেশিয়া, ফিলিপাইন, পাপুয়া নিউ গিনি, অস্ট্রেলিয়া সহ প্রভৃতি স্থানে পাওয়া যায়।

## তথ্যসূত্র

বিষয়শ্রেণী:ফুল
বিষয়শ্রেণী:চীনের উদ্ভিদ
বিষয়শ্রেণী:থাইল্যান্ডের উদ্ভিদ
বিষয়শ্রেণী:প্রশান্ত মহাসাগরের উদ্ভিদ
বিষয়শ্রেণী:অস্ট্রেলিয়ার উদ্ভিদ
মালতী

**মালতী**, একপ্রকার উদ্ভিদ, যা তার ফুলের জন্য আদৃত। এর বৈজ্ঞানিক নাম *Aganosma dichotoma* । এটি *Apocynaceae* (Oleander family) পরিবারের একটি উদ্ভিদ। এই ফুলের অন্যান্য নামের মধ্যে Malati, Clove scented echites, Malati Paalamalle, Mogari, Gondhomaloti, Maalatilata ইত্যাদি উল্লেখযোগ্য। অন্যান্য প্রজাতির মধ্যে রয়েছে *Echites caryophyllata*।

## বর্ণনা
মালতী কাষ্ঠল লতাবিশেষ। এরা বহুবর্ষজীবী। বয়স্ক অবস্থায় বৃহদাকার। পাতা আয়তাকার, ৮ সেন্টিমিটার লম্বা, বোঁটা ও শিরা লালচে। ফুল সাদা, সুগন্ধি, গড়নের দিক থেকে অনেকটা শিউলি ফুলের মতো, পাপড়ি মোড়ানো। বৃতি ৫ সেন্টিমিটার লম্বা ও চোখা। দলনলের আগায় ৫ পাপড়ি, সরু ও লম্বা।

ভারতবর্ষের অনেক জায়গায় এর আয়ুর্বেদিক ব্যবহার আছে। এর আয়ুর্বেদিক নাম **মধুমালতি** হলেও মালতী আর মধুমালতি এক নয়। মালতীকে অনেক সময় ভুল করে মধুমালতী বা মধুমঞ্জরী (*Quisqualis indica*) নামে ডাকা হয়। কিন্তু বস্তুত ফুল দুটির গড়ন ও গঠন সম্পূর্ণ ভিন্ন ধরনের। মালতীলতার রং হয় সাদা এবং গড়ন অনেকটা শিউলি ফুলের মতো। অন্যদিকে মধুমঞ্জরীর রং হয় সাদা, লাল বা গোলাপী, ডালের আগায় থোকায় থোকায় গুচ্ছ আকারে ধরে এবং শিউলি ফুলের সাথে এর কোন মিল নেই। শুধু নামে মিল থাকার জন্যই এমন বিভ্রান্তি।

**ফুল ফোটার সময়** প্রধান বর্ষাকাল।

## সাহিত্যে মালতী ফুল
বিশ্বকবি রবীন্দ্রনাথ ঠাকুর তার কথা, কবিতা ও গানে মালতীকে বিখ্যাত করে তুলেছেন। তিনি তার লেখায় অনেকবার মালতীর কথা বলেছেন:

১। *কাননে ফুটে *'নবমালতী**
কদম্ব কেশর''।

২। ''যে ফিরে **মালতীবনে** সুরভীত সমীরণে''

৩। ''বাদল বাতাস মাতে **মালতীর** গন্ধে''

৪। ''শিউলি এলো ব্যাস্ত হয়ে; এখনো বিদায় মিললো না **মালতীর***।

৫। ''বনের প্রান্তে ঐ '''মালতীলতা***।

৬। *নিস্তব্ধ *'মালতী**-ঝরা নিশি''।

৭। ''ঐ **মালতীলতা** দোলে পিয়াল তরুর কোলে, পূব হাওয়াতে''।

৮। ''মোর আঙিনাতে **মালতী** ঝরিয়া পড়ে''।

৯। ''কুন্দ **মালতী** করিছে মিনতি হও প্রসন্ন''।

১০। ''উতলা হয়েছে **মালতীর*' লতা ফুরালো না তার মনের কথা*।

## তথ্যসূত্র

বিষয়শ্রেণী:ফুল
বিষয়শ্রেণী:উদ্ভিদ
কানাডীয় ডলার

**কানাডীয় ডলার** (মুদ্রা প্রতীক: $; ব্যাংক কোড: CAD) (; ) কানাডার মুদ্রার নাম। এটি সাধারণত শুধু **$** চিহ্ন দিয়ে, কিংবা অন্যান্য ডলার-নামাঙ্কিত মুদ্রাসমূহের থেকে পার্থক্য করার সময় **C$** চিহ্ন দিয়ে প্রকাশ করা হয়। আইএসও মুদ্রা কোডে এটি **CAD** (অর্থাৎ তিনটি লাতিন বর্ণবিশিষ্ট কোড যাতে কোন মুদ্রা চিহ্ন নেই)। কানাডা সরকার ও আন্তর্জাতিক অর্থ তহবিল **C$** ব্যবহার করা পছন্দ করে। তবে **Can$**, **CDN$** ও **CA$**-ও প্রচলিত। কানাডীয় ডলার ১০০ সেন্টে বিভক্ত।

## বহিঃসংযোগ
* কানাডীয় ডলার (কাগজের টাকা)   

বিষয়শ্রেণী:কানাডার মুদ্রা
বিষয়শ্রেণী:ডলার
বিষয়শ্রেণী:মুদ্রা চিহ্ন
লুপিন

**লুপিন** একটি ফুলের নাম - এটি Lupinus গণ এবং Fabaceae পরিবারের একটি উদ্ভিদ। লুপিনের রয়েছে ২০০-৬০০ এর মতো প্রজাতি। অধিকাংশ গুল্ম জাতীয় উদ্ভিদ। ১ থেক ৫ ফুট পর্যন্ত লম্বা হয়।

## বিভিন্ন প্রজাতি
বিভিন্ন প্রজাতির বৈজ্ঞানিক নামের মধ্যে 
* Lupinus angustifolius – নীল লুপিন 
* Lupinus luteus – হলুদ লুপিন
* Lupinus albus – সাদা লুপিন
* Lupinus pusillus – ছোট লুপিন
ইত্যাদি।

বিষয়শ্রেণী:ফুল
বিষয়শ্রেণী:সেরেনো ওয়াটসন দ্বারা নামকরণকৃত ট্যাক্সা
বিষয়শ্রেণী:উদ্যান উদ্ভিদ
নীল চিতা

**নীল চিতা** (), (বৈজ্ঞানিক নাম: *Plumbago auriculata* হচ্ছে Plumbaginaceae পরিবারের একটি উদ্ভিদ। এটি দক্ষিণ আফ্রিকার স্থানীয় উদ্ভিদ। এই গাছটি প্রায় ৬ ফুট পর্যন্ত উচ্চতা বিশিষ্ট হতে পারে। এটি সাদা রঙেও দেখা যায়।

## পুষ্প

এর ফুল সারা বছর ফোটে রোদে ফুল ফোটে সবচেয়ে বেশি। তবে কম আলোতেও এর ফুল ফোটে।থোকায় থোকায় ফুল ফোটে।এবং এ ফুলের সৌন্দর্য সকলকেই মুগ্ধ করে।সাদা চিতার ফুলই শুধু ঔষধিগুণ সম্পন্ন।তবে সব চিতা গাছই বিষাক্ত।
## বর্ণান

গাছটি চিরসবুজ এবং ঝোপালো হয়ে থাকে।প্রায়শই এটি লতা হিসেবে উথ্থিত হয়। সারা বছর ফুল দেয়।গাছের পাতা চকচকে সবুজ এটি প্রায় পাঁচ সেন্টিমিটার লম্বা(২ইঞ্চি)। কাণ্ড দীর্ঘ এবং পাতলা। ফুলের পঁচটি পাপড়ি। রং ফ্যাকাশে নীল,নীল অথবা বেগুনি। সাদা(P. auriculata var. alba), গাঢ় নীল(P. auriculata 'Royal Cape')  এর ডিম্বাশয় উচ্চতর প্রকৃতির।ফুল সম্পূর্ণ এবং নিখুত।

## চিত্রশালা

## চাষাবাদ
এটা তুষারপাতমুক্ত নাতিশীতোষ্ণ অঞ্চলে ভালো জন্মে।তবে তুষারপাত হয় এমন এলাকায় এ উদ্ভিদ জন্মায় না তা নয়।সেখানে কাচের ঘরে এর চারা বসানো হয়।এটি গ্রীন হাউজ পদ্ধতি।
আলোতেই এ গাছ জন্মে সবচেয়ে ভালো জন্মে।তবে আলো-ছায়াতেও জন্মে।

এই প্রজাতি   এবং সাদা ফুলের (*P. auriculata* f. *alba* )    উভয় অর্জন করেছেন রয়েল হর্টিকালচারাল সোসাইটি এর গার্ডেন অফ মেরিট অ্যাওয়ার্ড ।

গ্রীষ্মে বীজ,কাটিং আর অরক্ষিত যৌন প্রজনেনের এর মাধ্যমে এর বংশ বিস্তার হয়।

Plumbago petals.JPG|পাপড়ি
Plumbago.petals 2019.jpg|পাপড়ি 
Plumbago anther.jpeg|Anther
Plumbago ovary parts 2019 .jpg|ডিম্বাশয় অংশ
Plumnago style.jpeg|গর্ভদন্ড
Plumabgo sepals parts.JPG|বৃত্যাংশ


## তথ্যসূত্র

বিষয়শ্রেণী:দক্ষিণ আফ্রিকার উদ্ভিদ
মিনজিরি

**মিনজিরি** একটি ফুলের নাম। এর অন্যান্য নামের মধ্যে Siamese Senna (সিয়ামিস সেন্না), Siamese cassia(সিয়ামিস ক্যাসিয়া), Seemia(সিমিয়া), Kassod(কাসড) উল্লেখযোগ্য বৈজ্ঞানিক নাম *Senna siamea* এটি *Caesalpiniaceae* (Gulmohar family) পরিবারের একটি উদ্ভিদ।
বিশ্বে ক্যাশিয়ার অনেক জাত ছড়িয়ে আছে। সে তুলনায় আমাদের দেশে খুব বেশি নেই। যে ক'টি জাত বাংলাদেশে আছে তার মধ্য মিনজিরি তুলনামূলকভাবে দুষ্প্রাপ্য। সোহরাওয়ার্দী উদ্যানের দক্ষিণ-পশ্চিম প্রান্তে কয়েকটি গাছ আছে। দেখতে অনেকটা কনকচূড়ার মত। ভালো করে লক্ষ্য করলে পার্থক্যটা বুঝা যায়। পাতা ও কাণ্ডের রং আলাদা, গাছ তুলনামূলক উঁচু এবং ফুলগুলো থাকে অনেক উপরে। ইদানীং সড়ক বিভাগ নতুন নতুন বৃক্ষায়নের ক্ষেত্রে মিনজিরিকে প্রাধান্য দিচ্ছে।

## বিবরণ
এটি লম্বায় প্রায় ১৫-২০ মিটার হয়ে থাকে। এর আদি নিবাস ধরা হয় বার্মা, ইন্ডিয়া, ইন্দোনেশিয়া এবং মালয়েশিয়াকে। মাঝারি আকারের, ১২ থেকে ১৪ মিটার উঁচু হয়। চিরসবুজ গাছ। গ্রীষ্ম থেকে শীত পর্যন্ত ফুল হয়। শরতে বেশি হয়। ডালের আগায় হলুদ ফুলের বড় বড় থোকা থাকে। বীজ অনেক। সাধারণত বীজেই চাষ। গাছটি ভঙ্গুর। বৃষ্টি বাতাসে ভেঙ্গে যায়।

## তথ্যসূত্র

বিষয়শ্রেণী:ফুল
বিষয়শ্রেণী:গাছ
বিষয়শ্রেণী:থাইল্যান্ডের বৃক্ষ
বিষয়শ্রেণী:ভিয়েতনামের বৃক্ষ
বিষয়শ্রেণী:থাই রন্ধনশৈলী
বিষয়শ্রেণী:এশীয় সবজি
দাঁতরাঙ্গা

**দাঁতরাঙ্গা** বা **লুটকি** (), (বৈজ্ঞানিক নাম: *Melastoma malabathricum*)  হচ্ছে Melastomataceae পরিবারের একটি উদ্ভিদ। অন্যান্য নামের মধ্যে  উল্লেখযোগ্য।

এর ফল খুব ছোট, এক মিলিমিটারের চেয়েও ছোট, কিন্তু একসঙ্গে থাকে প্রায় হাজার খানেক। পাকলে আপনা থেকে ফেটে গিয়ে বের হয় দোরঙ্গা এক বেরি যা পাখি আর প্রজাপতির খাবার। প্রজাপতি ফুল ফুটলে ফুলের মধু খায় আর ফল পাকলে খায় ফলের রস যার ভেতরে থাকে চিনি। এটির ঔষধি গুণ আছে। এন্টিভমিটিং এবং জোঁক এর কামড় থেকে রক্ত বন্ধ করতে এর ব্যবহার পরিলক্ষিত হয়।

## তথ্যসূত্র

বিষয়শ্রেণী:ফুল
বিষয়শ্রেণী:ঔষধি উদ্ভিদ
বিষয়শ্রেণী:মালয়েশিয়ার উদ্ভিদ
লাল শাপলা

**লাল শাপলা** বা **রক্ত কমল** (বৈজ্ঞানিক নাম: *Nymphaea rubra*) শাপলা পরিবারের একটি জলজ উদ্ভিদ। এটি বাংলার প্রজাতি। পাতা এবং বোঁটা লালচে সবুজ। ফুল ডাবল, ১০-২০ সেমি চওড়া, অনেকগুলি পাপড়ি এবং পাপড়ির রঙ লাল। রাতে ফোটে। গোলাকার ফলে অনেকগুলো ছোট ছোট বীজ হয়। বীজ খাওয়া যায়। গোঁড়ার চারা থেকে চাষ করা হয়।

## তথ্যসূত্র

## ফুলের তালিকা

## চিত্রমালা

## বহিঃসংযোগ

বিষয়শ্রেণী:মিঠাপানির উদ্ভিদ
বিষয়শ্রেণী:ফুল
বিষয়শ্রেণী:বাংলাদেশের উদ্ভিদ
স্বর্ণচাঁপা

**স্বর্ণচাঁপা** বা **স্বর্ণচম্পা** (বৈজ্ঞানিক নামঃ *Michelia champaca*) Magnoliaceae (magnolia family) পরিবারের একটি উদ্ভিদ। এটি নানা ধরনের নামে পরিচিত।

চাঁপা ফুলের এই প্রজাতিটির রং হয় ছবির মতো। এর আদি নিবাস ধরা হয় ইন্দোনেশিয়া, ভারত, চীন বা তার আশেপাশের অঞ্চল। এটি একটি চির সবুজ বৃক্ষ। যা ১৮ - ২১ মিটার পর্যন্ত উচু হতে পারে। পাতা চ্যাপ্টা, উজ্জ্বল-সবুজ হয়। পাপড়িসংখা প্রায় ১৫টি। এর বীজের প্রতি পাখিরা অধিক আকৃষ্ট হয়।

## তথ্যসূত্র

## বহিঃসংযোগ

* চট্টগ্রাম বিশ্ববিদ্যালয়,  বাংলাদেশ: ''Michelia champaca'' - বিস্তারিত তথ্য

বিষয়শ্রেণী:ফুল
বিষয়শ্রেণী:এশিয়ার উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:ইন্দোনেশিয়ার উদ্ভিদ
বিষয়শ্রেণী:ফিলিপাইনের উদ্ভিদ
বিষয়শ্রেণী:নেপালের উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:এশিয়ার উদ্যান উদ্ভিদ
বিষয়শ্রেণী:আলংকারিক উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
ফরাসি সাম্রাজ্য

**ফরাসি সাম্রাজ্য** বলতে নিচের যেকোনটি বোঝাতে পারে:

* প্রথম ফরাসি সাম্রাজ্য; প্রথম নেপোলিয়ন ও দ্বিতীয় নেপোলিয়ন শাসিত (১৮০৪ থেকে ১৮১৫ পর্যন্ত)
* দ্বিতীয় ফরাসি সাম্রাজ্য; তৃতীয় নেপোলিয়ন শাসিত (১৮৫২ থেকে ১৮৭০ পর্যন্ত)
* ফরাসি ঔপনিবেশিক সাম্রাজ্য; ১৭শ শতক থেকে বিংশ শতাব্দী পর্যন্ত

বিষয়শ্রেণী:প্রাক্তন সাম্রাজ্য
ফরাসি ঔপনিবেশিক সাম্রাজ্য

**ফরাসি ঔপনিবেশিক সাম্রাজ্য** বলতে ১৭শ শতক থেকে ১৯৬০-এর দশকের শেষভাগ পর্যন্ত ইউরোপের বাইরের যেসমস্ত অঞ্চল ফ্রান্সের অধীনে ছিল, তাদেরকে বোঝায়। ভূমির ক্ষেত্রফলের হিসাব অনুযায়ী বিংশ শতাব্দীর শুরুর দিকে সাম্রাজ্যটি এর বিস্তারের চরমে পৌঁছেছিল; ঐ সময় সাম্রাজ্যের আয়তন দাঁড়ায় ১ কোটি ২৩ লক্ষ ৪৭ হাজার বর্গকিলোমিটার।

আবিষ্কারের যুগে স্পেনীয় এবং পর্তুগিজদের পদাঙ্ক অনুসরণ করে ফরাসিরাও উত্তর আমেরিকা, ক্যারিবীয় অঞ্চল এবং ভারতীয় উপমহাদেশে উপনিবেশ স্থাপন করা শুরু করে এবং ব্রিটিশদের বিরুদ্ধে আধিপত্যের লড়াইয়ে অবতীর্ণ হয়। ১৮শ শতকে ও ১৯শ শতকের শুরুর দিকে যুক্তরাজ্যের সাথে ধারাবাহিকভাবে কতগুলি যুদ্ধে পরাজিত হবার পর ফ্রান্স তার ঔপনিবেশিক অভিলাষ সাময়িকভাবে বিসর্জন দিতে বাধ্য হয় এবং এর সাথে সাথে "প্রথম" ফরাসি ঔপনিবেশিক সাম্রাজ্যের সমাপ্তি ঘটে। ১৯শ শতকের দ্বিতীয়ার্ধে ফ্রান্স আফ্রিকা এবং দক্ষিণ-পূর্ব এশিয়াতে নতুন করে ঔপনিবেশিক সাম্রাজ্য স্থাপন করে। দ্বিতীয় বিশ্বযুদ্ধের সময়েও এই উপনিবেশগুলি ফ্রান্সের অনুগত ছিল।

কিন্তু যুদ্ধের পরে উপনিবেশবাদ-বিরোধী আন্দোলনগুলি ফরাসি কর্তৃত্বকে অস্বীকার করা শুরু করে। ফ্রান্স ১৯৫০-এর দশকে এবং ১৯৬০-এর দশকের শুরুতে ভিয়েতনাম ও আলজেরিয়াতে ঔপনিবেশিক নিয়ন্ত্রণ বজায় রাখার জন্য যুদ্ধ করে, কিন্তু ব্যর্থ হয়। ১৯৬০-এর দশকে শেষ দিকে বিভিন্ন মহাসাগরে অবস্থিত কয়েকটি দ্বীপপুঞ্জ বাদে ফ্রান্সের বেশির ভাগ উপনিবেশ স্বাধীনতা লাভ করে। অবশিষ্ট অঞ্চলগুলিকে ফ্রান্সের অংশ করে নেওয়া হয়।

## তথ্যসূত্র

## বহিঃসংযোগ
* L'Afrique francophone
* Threats to the national independence of Thailand, from Thailand's Ministry of Foreign Affairs
* French Colonialism, lecture on the colonial period 1871 to 1914, via Open Yale Courses (45-min audio/video/text)
* Area Of French Empire in 1940
* The French in Indochina

বিষয়শ্রেণী:উপনিবেশবাদ
বিষয়শ্রেণী:ফ্রান্স
বিষয়শ্রেণী:সাম্রাজ্য
বিষয়শ্রেণী:ফরাসি উপনিবেশিক সাম্রাজ্য
বিষয়শ্রেণী:প্রাক্তন ফরাসি উপনিবেশ
বিষয়শ্রেণী:প্রাক্তন সাম্রাজ্য
বিষয়শ্রেণী:ইউরোপীয় উপনিবেশবাদের ইতিহাস
বিষয়শ্রেণী:ঐতিহাসিক আন্তর্মহাদেশীয় সাম্রাজ্য
বিষয়শ্রেণী:১৫৩৪-এ ফরাসি ঔপনিবেশিক সাম্রাজ্যে প্রতিষ্ঠিত
বিষয়শ্রেণী:১৯৭৭-এ ফরাসি ঔপনিবেশিক সাম্রাজ্যে বিলুপ্ত
লাল সোনাইল

**লাল সোনাইল** () (), (বৈজ্ঞানিক নাম: *cassia javanica*) হচ্ছে Fabaceae পরিবারের একটি উদ্ভিদ। এটি আদি নিবাস দক্ষিণ-পূর্ব এশিয়া কিন্তু খুব বেশি জন্মায় সারা দুনিয়ার উষ্ণমণ্ডলীয় অঞ্চলে বাগানের উদ্ভিদ হিসেবে জন্ম হয়। এদের গোলাপি এবং গাঢ় লাল রঙের ফুলের জন্য  জনপ্রিয়।

## উপপ্রজাতিসমূহ
* *Cassia javanica* ssp. *javanica* (= *C. bacillus* Roxb., *C. fistula* *sensu* Blanco)
* *Cassia javanica* ssp. *agnes* (de Wit) K. Larsen
* *Cassia javanica* ssp. *nodosa* Buch.-Ham. ex Roxb.) K. Larsen & S. S. Larsen
* *Cassia javanica* ssp. *renigera* (Wall. ex Benth.) K. Larsen

## চিত্রশালা

Cassia javanica, closeup.jpg
Aswan Kitchener island 8.jpg
Starr_030702-0030_Cassia_javanica.jpg
Cassia javanica flowers.jpg
Starr 030702-0028 Cassia javanica.jpg
Starr 030702-0024 Cassia javanica.jpg

## তথ্যসূত্র

বিষয়শ্রেণী:ফুল
বিষয়শ্রেণী:থাইল্যান্ডের উদ্ভিদ
বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:এশিয়ার উদ্যান উদ্ভিদ
বিষয়শ্রেণী:আলংকারিক উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
সলোমন দ্বীপপুঞ্জের ভাষা

সলোমন দ্বীপপুঞ্জে প্রায় ৭৪টি ভাষা প্রচলিত; এদের মধ্যে অবশ্য ৪টি বিলুপ্ত। কেন্দ্রীয় দ্বীপগুলিতে মূলত মেলানেশীয় ভাষা ও পলিনেশীয় ভাষা প্রচলিত। কিছু কিছু মাইক্রোনেশীয় ভাষাও প্রচলিত। ইংরেজি সরকারী ভাষা হলেও মাত্র কয়েক শতাংশ লোক এতে কথা বলতে পারেন। সলোমন দ্বীপপুঞ্জীয় পিজিন নামের একটি ইংরেজি-ভিত্তিক পিজিন ভাষাতে প্রায় এক-তৃতীয়াংশ লোক ভাব আদান-প্রদান করতে পারে এবং এটিই কার্যত এখানকার সার্বজনীন ভাষা।

## তথ্যসূত্র

## বহিঃসংযোগ
* সলোমন দ্বীপপুঞ্জের ভাষার উপর এথনোলগ রিপোর্ট

বিষয়শ্রেণী:ওশেনিয়ার ভাষা
বিষয়শ্রেণী:সলোমন দ্বীপপুঞ্জের সংস্কৃতি
স্টলেন

[right|thumb|[বড়দিন উপলক্ষে তৈরি করা ষ্টলেন।]]
**ষ্টলেন** () জার্মানিতে প্রস্তুত একটি ঐতিহ্যবাহী পাউরুটি জাতীয় ফলের তৈরী কেক। এটি সাধারণত বড়দিনের সময় *ভাইনাখ্‌ট্‌সষ্টলেন* (Weihnachtsstollen) বা *ক্রিস্টষ্টলেন* (Christstollen) হিসেবে বেচা ও খাওয়া হয়। ষ্টলেন ইস্ট, পানি ও বিশেষ ময়দা দিয়ে বানানো হয়। প্রস্তুতির সময় ময়দা ও ইস্টের মণ্ডের সাথে সাধারণত শুকনো লেবুর ছিলা (Zitronat *ৎসিট্রোনাট*), শুকনো ফলের টুকরো, কাঠবাদাম, এলাচ, দারুচিনি, ইত্যাদি মেশানো হয়। মণ্ডতে চিনির পরিমাণ বেশ কম থাকে। প্রস্তুতকৃত কেকের উপর মাখনের প্রলেপ দিয়ে তার উপর গুঁড়ো চিনি ছিটিয়ে দেয়া হয়। ষ্টলেন কেকের ঐতিহ্যবাহী ওজন ২ কেজি। তবে এখন এর চেয়ে কম ওজনের ষ্টলেনও বানানো হচ্ছে।

ষ্টলেন মূলত জার্মানির ড্রেসডেন শহরের ঐতিহ্যবাহী খাবার। এটি ড্রেসডেনার ষ্টলেন (Dresdner Stollen) নামে পরিচিত। ১৯৯৪ সাল থেকে এখানে বড়দিনের ঋতুর অংশ হিসেবে ষ্টলেন উৎসব (Stollenfest *ষ্টলেন্‌ফেস্ট্‌*) পালিত হয়ে আসছে। ঐ উৎসবে তিন থেকে চার টন ওজনের একটি ষ্টলেন কেক বানানো হয় এবং রাস্তার মধ্যে দিয়ে এটিকে ঘোড়ার গাড়িতে চাপিয়ে ড্রেসডেনের বিভিন্ন রাস্তায় প্রদর্শন করে নিয়ে যাওয়া হয়। ক্রিসমাস বাজারে পৌঁছানোর পর বিরাট এই কেকটিকে কেটে সাধারণ জনগণের মধ্যে বিলিয়ে দেওয়া হয়। এ পর্যন্ত সবচেয়ে বড় ষ্টলেন কেকটির ওজন ছিল ৪.২ টন এবং এটি গিনেস বুক অভ ওয়ার্ল্ড রেকর্ডসে স্থান পেয়েছে।

## বহিঃসংযোগ
* ড্রেসডেন ষ্টলেন উৎসব
* ড্রেসডেন ষ্টলেনের ইতিহাস (ইংরেজিতে)

### প্রস্তুতিপ্রণালী
* জার্মান ভাষায়

## তথ্যসূত্র

বিষয়শ্রেণী:মিষ্টি রুটি
বিষয়শ্রেণী:ইস্ট রুটি
বিষয়শ্রেণী:বড়দিনের খাবার
বিষয়শ্রেণী:জার্মানিতে বড়দিন
বিষয়শ্রেণী:জার্মান রন্ধনশৈলী
বিষয়শ্রেণী:জার্মান মিষ্টান্ন
বিষয়শ্রেণী:স্যাক্সন রন্ধনশৈলী
বিষয়শ্রেণী:মিষ্টি পিঠা
উসুয়াইয়া

থাম্ব|বাম
**উসুয়াইয়া** (, আ-ধ্ব-ব: [u'swaia]) আর্জেন্টিনার তিয়ের্‌রা দেল ফুয়েগো প্রদেশের রাজধানী এবং বিশ্বের দক্ষিণতম পৌর শহর। শহরটি তিয়ের্‌রা দেল ফুয়েগো দ্বীপের দক্ষিণভাবে একটি প্রশস্ত উপসাগরের উপকূলে অবস্থিত। শহরের উত্তরে মার্শাল পর্বতমালা এবং দক্ষিণে বিগল প্রণালী। বর্তমানে এখানে প্রায় ৬০ হাজার লোকের বাস।

উসুয়াইয়া নামটি স্থানীয় আদিবাসী আমেরিকান ভাষা ইয়ামানা থেকে এসেছে, যার অর্থ "পশ্চিম দিকে প্রবেশকারী উপসাগর"। ১৯শ শতকের শেষভাগ পর্যন্তও এখানে কেবল আদিবাসী ইয়ামানা জাতির লোকেরা বাস করত। তারপর থেকে ১৯৪৭ পর্যন্ত এটি সাজাপ্রাপ্ত অপরাধীদের একটি উপনিবেশ ছিল। ক্রোয়েশিয়া, ইতালি ও স্পেন এবং মূল আর্জেন্টিনীয় ভূখণ্ড থেকে অভিবাসীদের আগমনের ফলে অঞ্চলটির বিকাশ ঘটে। সরকার এর জন্য শুল্ক-মুক্ত পণ্য বেচাকেনার অনুমতি দেয়। শহরটি বর্তমানে অ্যান্টার্কটিকা অভিযান কিংবা হর্ন অন্তরীপ ঘিরে নৌবিহারের আরম্ভবিন্দু হিসেবে পর্যটকদের কাছে জনপ্রিয়।
450px|কেন্দ্র|থাম্ব

## তথ্যসূত্র

## বহিঃসংযোগ

*  Municipality of Ushuaia (অফিশিয়াল ওয়েবসাইট)
*  Online community of residents
*  Interactive city map (requires Flash)

বিষয়শ্রেণী:আর্জেন্টিনার শহর
বিষয়শ্রেণী:আর্জেন্টিনার জনবহুল উপকূলীয় স্থান
মার্জার

বিড়ালদের বৈজ্ঞানিক পরিবার|thumb
**মার্জার** বা ফেলিডি হলো বিড়াল ও বিড়ালজাতীয় প্রাণীদের বৈজ্ঞানিক পরিবার, এই পরিবার, এর একেকটি সদস্যকে **ফেলিড** বা মার্জার বলে। প্রায় সব মার্জারই মাংসাশী। এদেরমধ্যে সাধারণ পোষা বিড়ালই সবচেয়ে বেশি দেখা যায়। প্রায় ১০,০০০ বছর আগে মানুষ প্রথম বিড়াল পোষ মানায়। এটি কার্নিভোরা বর্গের একটি পরিবার।

## উল্লেখযোগ্য সদস্য
* বিড়াল
* চিতা বিড়াল 
* বাঘ
* সিংহ
* চিতাবাঘ
* জাগুয়ার
* চিতা
* কুগার
* তুষার চিতা

## তথ্যসূত্র

বিষয়শ্রেণী:জীববিজ্ঞান
বিষয়শ্রেণী:বিড়াল
বিষয়শ্রেণী:স্তন্যপায়ীদের পরিবারসমূহ
বিষয়শ্রেণী:স্তন্যপায়ী পরিবার
বিষয়শ্রেণী:ফেলিড
কুইবেক সিটি–উইন্ডসর করিডোর

thumb|right|300px|পূর্ব কানাডার মানচিত্রে কেবেক সিটি–উইন্ডসর করিডোর
১১৫০ কিলোমিটার দীর্ঘ **কুইবেক সিটি–উইন্ডসর করিডোর** () কানাডার সবচয়ে ঘনবসতিপূর্ণ ও সবচেয়ে বেশি শিল্পায়িত অঞ্চল। এখানে ১ কোটি ৭০ লক্ষেরও বেশি লোক বাস করে, যা কানাডার মোট জনসংখ্যার ৫৬.৮% (২০০১ সালের আদমশুমারি অনুযায়ী)। এই করিডোরে কানাডার সবচেয়ে বড় চারটি শহরের তিনটি (মন্ট্রিল, অটোয়া এবং টরন্টো) অবস্থিত। কানাডার অর্থনৈতিক ও রাজনৈতিক জীবনের উপর প্রভাব বিবেচনায় এই করিডোরটি উত্তর-পূর্ব মার্কিন যুক্তরাষ্ট্রের বস্টন-ওয়াশিংটন করিডোরের সাথে তুলনীয়।

করিডোরটি উত্তর-পূর্বে কেবেক প্রদেশের কেবেক সিটি থেকে দক্ষিণ-পশ্চিমে অন্টারিও প্রদেশের উইন্ডসর শহর পর্যন্ত বিস্তৃত। করিডোরটি সেন্ট লরেন্স নদী, ওন্টারিও হ্রদ এবং ইরি হ্রদের উত্তরে অবস্থিত।

বিষয়শ্রেণী:কানাডার ভূগোল
বিষয়শ্রেণী:কেবেকের ভূগোল
বিষয়শ্রেণী:ভূরাজনৈতিক করিডোর
নরফুক ভাষা

নরফোক দ্বীপের প্রায় দুই হাজার অধিবাসীর বেশির ভাগ ইংরেজিতে এবং এদের মধ্যে শ'পাঁচেক লোক নরফুক নামের একটি ক্রেওল ভাষাতে কথা বলেন। ২০০৫ সালের এপ্রিলে ইংরেজির পাশাপাশি নরফুক-কে দ্বীপের সরকারি ভাষা করা হয়। নরফুক ক্রেওলটি মূলত ১৬ শতকের ইংরেজি এবং তাহিতীয় ভাষার একটি মিশ্রণ। নরফোক দ্বীপে পর্যটকদের আনাগোনা বেড়ে যাওয়ার সাথে সাথে এবং তরুণ প্রজন্ম বিদেশে পাড়ি জমানোর ফলে নরফুকের ব্যবহার হ্রাস পাচ্ছে। জাতিসংঘ ২০০৭ সালে এটিকে একটি বিপন্ন ভাষা হিসেবে চিহ্নিত করেছে। অভিধান ও ব্যাকরণ প্রণয়নের মাধ্যমে এবং দ্বীপের বিভিন্ন পর্যটন স্থানের নামকরণে ভাষাটিকে ব্যবহার করে এটিকে বাঁচিয়ে রাখার চেষ্টা করা হচ্ছে।

## তথ্যসূত্র

## বহিঃসংযোগ
* নরফোক দ্বীপের ভাষার উপর এথনোলগ রিপোর্ট

বিষয়শ্রেণী:নরফোক দ্বীপের সংস্কৃতি
বিষয়শ্রেণী:ওশেনিয়ার ভাষা
নুভেল কালেদোনির ভাষা

নুভেল কালেদোনি বৃহত্তর ফরাসি প্রজাতন্ত্রের অন্তর্গত একটি সামুদ্রিক অঞ্চল বলে ফরাসি এখানকার সরকারি ভাষা। ২০০৪ সালের আদমশুমারি অনুযায়ী এখানকার ১৪ বছরের বেশি বয়সী ৯৭% লোক ফরাসি ভাষায় কথা বলতে, পড়তে ও লিখতে পারঙ্গম। ১%-এরও কম লোক ফরাসি জানে না। একই সাথে ১৪ বছরের বেশি বয়সী ৩৭% লোক নুভেল কালেদোনির ২৮টি আদিবাসী অস্ট্রোনেশীয় ভাষার যেকোনটিতে কথা বলতে পারে। একই দলে প্রায় ৬০% লোকের ঐ ২৮টি ভাষার কোনই জ্ঞান নেই।

এছাড়া অভিবাসী সম্প্রদায়ে ভিয়েতনামী ভাষা প্রচলিত।

## তথ্যসূত্র


## বহিঃসংযোগ
* নুভেল কালেদোনির ভাষার উপর এথনোলগ রিপোর্ট

বিষয়শ্রেণী:ওশেনিয়ার ভাষা
বিষয়শ্রেণী:নুভেল কালেদোনি
ইন্সে

**ইন্সে** () তথা **আঁস্তিতু নাসিওনাল দ্য লা স্তাতিস্তিক এ দেজেতুদ একোনমিক** (ফরাসি ভাষায়: **I**nstitut **N**ational de la **S**tatistique et des **É**tudes **É**conomiques) পরিসংখ্যান ও অর্থনৈতিক গবেষণা-সংক্রান্ত ফ্রান্সের জাতীয় ইন্সটিটিউট। এটি ফরাসি অর্থনীতি ও সমাজের উপর পর্যায়ক্রমিকভাবে জাতীয় শুমারি পরিচালনা করে তথ্য সংগ্রহ করে ও এগুলি প্রকাশ করে থাকে। এটি ফ্রান্সের রাজধানী প্যারিসে অবস্থিত। বর্তমানে এটি ইউরোপীয় পরিসাংখ্যিক ব্যবস্থা ইউরোস্ট্যাট-এর ফরাসি শাখা। ইন্সে দ্বিতীয় বিশ্বযুদ্ধের পর ১৯৪৬ সালে প্রতিষ্ঠা করা হয়। এর আগে ২য় বিশ্বযুদ্ধ চলাকালে ভিশি শাসনামলে একটি জাতীয় পরিসংখ্যান সেবা (SNS) প্রতিষ্ঠা করা হয়েছিল।

জঁ-ফিলিপ কতি ২০০৭ সাল থেকে ইন্সের বর্তমান পরিচালক।

## তথ্যসূত্র

বিষয়শ্রেণী:ফ্রান্সের অর্থনীতি
বিষয়শ্রেণী:ফ্রান্সের জনপরিসংখ্যান
বিষয়শ্রেণী:অসম্পূর্ণ
বিষয়শ্রেণী:১৯৪৬-এ ফ্রান্সে প্রতিষ্ঠিত
বিষয়শ্রেণী:জাতীয় শনাক্তকরণ সংখ্যা
বিষয়শ্রেণী:জাতীয় পরিসংখ্যান সংস্থা